**Poznáme víťazné inscenácie festivalu Nová dráma/New Drama 2022.**

**Festival súčasnej drámy prebiehal v Bratislave od 16. do 21. mája.**

**|Bratislava, 21. mája 2022 | – Bratislava tento týždeň žila súčasnou drámou. V hlavnom meste vďaka festivalu vystúpilo 9 divadelných súborov, aby zabojovali o festivalové ceny. Kto získal jednotlivé ocenenia?**

V bratislavských divadlách sa v uplynulom týždni konal festival novej drámy, ktorý poukázal na nové prúdy a tendencie v danej oblasti. „Aj tento rok bol hlavný program doplnený o niekoľko sprievodných podujatí. Kľúčovým sa stalo reťazové inscenované čítanie hier súčasných ukrajinských autoriek a autorov slovenskými dramatičkami a dramatikmi s cieľom podpory mieru, pokoja a ukončenia vojnových operácií u našich východných susedov. Doplnenie tejto témy priniesla aj medzinárodná konferencia, ktorú Divadelný ústav pripravil v spolupráci s ITI Worldwide na tému Contemporary Freedom and the New Crisis of Theatre Between Ideological Extremism and the ‘Cancel Culture’/Súčasná sloboda a nová kríza divadla medzi ideologickým extrémizmom a kultúrou vymazávania“, hovorí riaditeľka Divadelného ústavu Vladislava Fekete.

**O festivalové ceny bojovalo 9 divadelných inscenácií**

Dramaturgická rada festivalu Nová dráma/New Drama 2022 v zložení Zuzana Spodniaková (divadelná kritička), Milo Juráni (divadelný kritik a teatrológ), Max Sobek (divadelný režisér) vyberala z viac ako 70 inscenácií súčasných dramatických textov v profesionálnych divadlách na Slovensku, ktoré mali premiéru v období od 1. februára 2021 do 28. februára 2022. Na festival bolo pozvaných 9 inscenácií.

**Víťazné inscenácie 18. ročníka festivalu Nová dráma/New Drama**

Počas festivalu sa odovzdalo šesť ocenení pre inscenácie a ďalšie ceny pre víťazov súťaže DRÁMA 2021.

**GRAND PRIX NOVÁ DRÁMA/NEW DRAMA**

Divadlo P. O. Hviezdoslava **Kolektív autorov: *Generácia Z – Krása nevídaná***Réžia: Zuzana Fialová

Vyberali: porota festivalu v zložení Patrice Pavis (teatrológ, profesor), Katarzyna Pilarska

(kultúrna manažérka, novinárka) a Michaela Pašteková (estetička a kritička).

**ZVLÁŠTNA CENA POROTY**

Za: vzájomný dialóg prírody, hudby a prostredia, ktorý vyústil do poetického prevedenia osobných príbehov, s ktorými sa každý z nás môže stotožniť.

DIVADLO NUDE **Libuša Bachratá, Jana Bučka, Veronika Malgot, Lýdia Ondrušová: *ROĽA – Autorské scénické agrárne dielo, skúmajúce dedičnosť v línii predkov***Réžia: Veronika Malgot

**ZVLÁŠTNA CENA POROTY**

Za: vytvorenie diela, ktoré konzistentne prepája text, scénografiu a herecké výkony.

Divadlo DPM
**Lenka Garajová: *Prevádzači***
Réžia: Šimon Ferstl

**ZVLÁŠTNA CENA POROTY**

Za: dramaturgiu a vizuálnu koncepciu priestoru.

GAFFA **Kolektív: *Spaľovačka***Réžia: Alexandra Bolfová

**CENA BRATISLAVSKÉHO DIVÁKA**

DIVADLO NUDE **Libuša Bachratá, Jana Bučka, Veronika Malgot, Lýdia Ondrušová: *ROĽA – Autorské scénické agrárne dielo, skúmajúce dedičnosť v línii predkov***Réžia: Veronika Malgot

Vyberali: diváci prostredníctvom hlasovania po skončení jednotlivých predstavení.

**CENA ŠTUDENTSKEJ POROTY**

DIVADLO NUDE **Libuša Bachratá, Jana Bučka, Veronika Malgot, Lýdia Ondrušová: *ROĽA – Autorské scénické agrárne dielo, skúmajúce dedičnosť v línii predkov***Réžia: Veronika Malgot

Vyberali: členovia študentskej kritickej platformy, ktorú viedol divadelný kritik Karel Král.

**Ceny súťaže DRÁMA 2021**

1. miesto: Tomáš Hájek s textom Sammuma
1. miesto: Dominik Reisel s textom Ľudia nikdy nezomrú
2. miesto: nebolo udelené
3. miesto: Jakub Čermák s textom Očistec si zaslouží každý

**Ceny organizátorov a partnerov súťaže DRÁMA 2021:**

Cena Rádia Devín: nebola udelená

Cena Činohry Slovenského národného divadla: Dominik Reisel s textom Ľudia nikdy nezomrú
Cena Divadla Jána Palárika v Trnave: nebola udelená
Cena Činohry Štátneho divadla Košice: nebola udelená

Cena Štúdia 12: Matej Trnovec s textom AZUL

-

www.novadrama.sk

---

**V prípade ďalších doplňujúcich otázok je vám k dispozícii:**

Ing. Jana Dugasová, PR Divadelného ústavu

Divadelný ústav, Jakubovo nám. 12, 813 57 Bratislava

Tel. +421 2 2048 7106, Mobil: +421 918 838 761, E-mail: jana.dugasova@theatre.sk